Stasion Manggarai

Stasion Manggarai (MRI) (Aksara Sunda: ) nyaéta stasion karéta api kelas gedé tipeu A anu perenahna di Manggarai, Tebet, Jakarta Kidul. Stasion anu aya dina tingkat kaluhuran +13 méter ieu kaasup ka Daérah Operasi I Jakarta sarta mangrupa stasion karéta api panggedéna di DKI Jakarta.

Stasion ieu ngan ngalayanan KRL Commuter Line jurusan Bogor, Dépok, Jatinegara, Jakarta Kota, jeung Bekasi. Letak stasion aya di pasimpangan tujuh: ka Jatinegara, Jakarta Kota, Tanah Abang, Bogor, dipo KRL Bukit Duri, Pengawas Urusan Karéta, serta Balai Yasa Manggarai.

Stasion Manggarai miboga 10 jalur karéta api. Tujuh jalur digunakeun pikeun ngalayanan KRL Commuter Line, sedAngkéun tilu sésana digunakeun pikeun langsiran ka Pengawas Urusan Karéta, Dipo Bukit Duri jeung ke Balai Yasa Manggarai. Jalur 1 jeung 2 digunakeun pikeun KA Commuter Line Jakarta Kota–Bekasi sarta KA Commuter Loopline. Jalur 3 jeung 4 digunakeun minangka jalur lurus pikeun karéta api jarak jauh sarta pikeun ngalayanan KA Commuter Line Jakarta Kota–Bekasi. Jalur 5, 6, jeung 7 digunakeun pikeun ngalayanan KA Commuter Line Jakarta Kota–Bogor sarta KA Commuter Loopline.

Kiwari stasion ieu geus boga underpass saperti di Stasion Pasar Senén, sangkan ngagampilkeun panumpang pikeun leumpang ka péron kalawan teu ketinggaleun karéta. Euweuh karéta api jarak jauh anu eureun di stasion ieu, iwal ti lamun aya terjadi pasilangan atawa pasusulan antarkaréta api.

 Sajarah 
jmpl|kiri|Pangwangunan Stasion Manggarai taun 1910-an.
Wewengkon Manggarai, enggeus dipikawanoh mimiti abad ka-17. Harita tempat éta mangrupa padumukan sarta pasar budak asal Manggarai, Florés, tuluy mekar jadi Gementee Meester Cornelis. Sanajan jalur Batavia-Buitenzorg diwangun ku Nederlands-Indische Spoorweg Maatschappij (NIS) taun 1873, di daérah ieu karék diwangun stasion Manggarai taun 1914 sarta réngsé dina 1 Méi 1918.Majalah KA Edisi Agustus 2014

Ti saprak diwangun, euweuh parobahan nu gedé dina wangunan stasion ieu. Harita keur diresmikeun, wangunan ieu sabenerna mah pangwangunanna can bérés kabéh. Atap beusi teu bisa didatAngkéun lantaran kaburu kajadian Perang Dunya I. Ti mimiti 1913, Staatsspoor en Tramwegen (SS, baheulana Staatsspoorwegen) ngawasaan sakabéh jalur KA di Batavia jeung Meester Cornelis. SS tuluy nata ulang jalur KA di dua kotapraja éta, diantarana ngabongkar stasion Bukitduri (kiwari jadi dipo KRL) eks-NIS sarta ngawangun stasion anyar di Manggarai. Pangwangunan ieu dipingpin ku arsiték Walanda, Ir. J. van Gendt. Manéhna ogé ngaarsitékan sakola atikan perkeretaapian jeung imah-imah dinas pagawé di sabudeureun kompléks stasion.

Stasion ieu jadi saksi bisu perjuangan bangsa Indonésia tanggal 3 Januari 1946, karéta luar biasa (KLB) ngangkut rombongan Présidén Soekarno ka Kota Yogyakarta. Di dieu, sagala persiapan anu rasiah dilakukeun. Jéngjréngan gerbong barang disimpen di jalur 1. Pas jam 7 peuting, KLB maju lalaunan ti arah Pegangsaan ngaliwatan jalur 4.

 Rencana 
Tanggal 12 Agustus 2016, PT KAI Commuter Jabodetabék sarta komunitas pecinta KRL Commuter Line ngayakeun sawala ngeunaan rencana mekarkeun stasion Manggarai. Pikeun ngajawab keluhan antrian panumpang KCJ anu tuluy ngaronjat unggal taunna, solusi jalur dwiganda (double-double track) Cikarang-Manggarai dikeureuyeuh. Salian ti éta, stasion Manggarai bakal dijieun bertingkat, jadi karéta api jarak jauh jeung KRL Commuter Line boga jalurna sorangan. Diharepkeun stasion Manggarai bakal jadi stasion pusat pikeun KRL Commuter Line.PT KCJ Mengadakan Focus Group Discussion bersama Pengguna KRL 

 Fasilitas séjén 
kiri|jmpl|KRL JR Seri 205 keur eureun di Stasion Manggarai
kiri|jmpl|Stasion Manggarai, 2010
Stasion Manggarai sakaligus jadi dipo paranti nyimpen karéta-karéta jarak jauh. Lobs karéta kelas éksekutip, bisnis jeung ékonomi diparkir di stasion ieu anu engkéna bakal dipaké di Stasion Pasar Senén atawa Stasion Gambir. Stasion ieu ogé bakal jadi stasion ahir pikeun Karéta api Bandara Soekarno-Hatta

Digigireun dipo jeung stasion Manggarai, aya Balai Yasa Manggarai, anu jadi béngkél pikeun perawatan rutin sarta ngoméan karéta-karéta panumpang. Tuluy, teu jauh di beulah kidul stasion ieu, aya dipo KRL Bukit Duri, tempat nyimpen sarta ngarawat karéta rel listrik. Awalna dipo ieu ogé nyimpen lokomotip diesel, ngan kiwari kabéhanana dipindahkeun ka dipo Jatinegara jeung Tanah Abang.

Ti saprak dioperasikeunna Commuter Line, stasion ieu jadi beuki padet. Jumlah panumpang nu naék jeung nu turun anu loba ngabalukarkeun pausahaan réstoran jeung patokoan waralaba internasional muka cabsng di dieu.

 Layanan karéta api 
Lolobana karéta api anu eureun nyaéta KRL Commuter Line jurusan Bogor, Nambo, Bekasi, Cikarang, Dépok, Jakarta Kota, Angké jeung Jatinegara liwat Kampung Bandan. Kadang sok aya KLB (karéta luar biasa) anu mawa rangkéan KRL ruksak ka pabrik PT INKA di Madiun. Kadang ogé sok aya rangkéan KRL anyar anu karék datang ti Jepang anu diparkir di dieu saacan dibawa ka Depo Bukit Duri atawa Dipo Dépok.

Stasion Manggarai kiwari geus teu ngalayanan deui karéta jarak jauh sanggeus berlakuna Gapeka 2015, karéta api Argo Parahyangan geus teu eureun deui di Manggarai. Baheula, stadion ieu ngalayanan KRD ékonomi Manggarai-Nambo pp. Ngan layanan ieu ditutup taun 2006 kusabab rangkéan karéta anu geus kolot. Pétak rél Citayam-Nambo kiwari geus diaktipkeun deui, sarta geus dipasangan kabel listrik aliran atas, jadi KRL bisa asup. Kiwari pétak ieu geus dilayanan ku KRL Jabotabék rélasi Nambo-Angké pp sarta karéta api angkutan barang.

 KRL Commuter Line 
 Red Line
 (Dépok branch), jurusan Dépok jeung jurusan Jakarta Kota
 (Bogor branch), jurusan Bogor jeung jurusan Jakarta Kota
 Yellow Line
 (Dépok branch), jurusan Dépok jeung jurusan Jatinegara
 (Bogor branch), jurusan Bogor jeung jurusan Jatinegara
 (Angké branch), jurusan Angké jeung jurusan Bogor
 (Nambo branch), jurusan Nambo jeung jurusan Angké
 Blue Line
 (Bekasi branch), jurusan Bekasi jeung jurusan Jakarta Kota
 (Cikarang branch), jurusan Cikarang jeung jurusan Jakarta Kota

 Antarmoda pangrojong 
+Jenis angkutan umum TrayékJurusanMikroletM34Terminal Manggarai-Pancoran-Terminal Pasar MingguKopaja66Terminal Manggarai–Terminal Blok M (via Gatot Subroto, Sudirman)66 ACTerminal Manggarai–Terminal Blok M patas AC (via Gatot Subroto, Sudirman)620Terminal Manggarai–Terminal Blok M (via Kapten Tendean)MetroMini17Terminal=Senén–Cikini–Terminal Manggarai49Terminal Pulo Gadung–Rawamangun–Terminal Manggarai60Terminal Kampung Melayu–Supomo–Terminal Manggarai61Terminal Kampung Melayu–Bukit Duri–Terminal Manggarai62Terminal Pasar Minggu–Terminal ManggaraiTransjakartaPulo Gadung 2–Dukuh Atas 2TU GAS-Kuningan Timur4B (MiniTrans)Manggarai–Universitas Indonésia6F Manggarai–Ragunan6M (MiniTrans)Manggarai–Blok MRoyalTransManggarai–Bekasi (via Bekasi Wétan)

 Rujukan

 Pranala luar 



Manggarai
Kategori:Tebet, Jakarta Kidul
Manggarai